Roderick Wright

**Roderick Wright** (født 28. juni 1940 i Glasgow i Skottland, død 23. mai 2005 i Napier i New Zealand) var en skotsk biskop for det katolske bispedømmet Argyll and the Isles øyene fra 1990 til 1996. Det året forsvant han uten forversel fra sitt bispeset, trakk seg fra bispeverdigheten og inngikk etterhvert borgelig ekteskap. 
## Liv og virke
### Bakgrunn
Roderick Wright ble født i Kingstondistriktet i Glasgow;  han var et av fire barn av en sjømannsfamilie fra arbeiderklassen. Foreldrene hans var Andrew Wright (kjent som 'Andra') og Dolina MacInnes (kjent som 'Dolly'), som begge kom fra Ytre Hebridene: Andrew kom fra Eriskay, og Dolina kom fra South Boisdale på South Uist. Roddy Wright, som han var kjent for familie og venner, ble utdannet ved *St Gerard's Secondary School* i Govan. Han begynte å forberede seg til prestegjerningen 14 år gammel, ved *Blairs College* i Kincardineshire, og deretter fra 1958 ved *St Peter's Seminary* i Cardross.

### Prest
Etter at han ble ordinert til prest 29. juni 1964, var hans første utnevnelse til *St Laurence's Church* i Drumchapel i Glasgow (1964–1966), fulgt av *St Jude's Church* i Barlanark i Glasgow (1966–1969). Han kom tilbake til *Blairs College* som spiritual (1969–1974). Hans neste utnevnelse var som assisterende prest ved *Our Lady and St Mun's Dunoon* i Argyll (1974–1976). 

En kort stund fungerte han som kapellan ved den amerikanske marinebasen ved Holy Loch. Hans tre siste utnevnelser før hans bispeordinasjon var som prest ved *St Mary's Church* i Fort William (1976–1980); *St Michael's Church* i Ardkenneth på South Uist (1980–1986); og *St Anne's Church* i Corpach, nær Fort William (1986–1991).

### Biskop av Argyll and the Isles
Han ble utnevnt til biskop av bispedømmet Argyll and the Isles av pave Johannes Paul II den 11. desember 1990 og bispeviet ved *St. Columbas katedral* i Oban den 15. januar 1991. Hovedkonsekrator var Luigi Barbarito, titulærerkebiskop av *Fiorentino* og apostolisk nuntius til Storbritannia. Medkonsekrerende var kardinal Thomas Winning, erkebiskop av Glasgow, og Keith O'Brien, erkebiskop av St. Andrews and Edinburgh.

### Fratreden og ekteskap
Wright forsvant fra sitt hus ved siden av *St. Columba's Cathedral* i Oban den 4. september 1996. Kathleen MacPhee, en fraskilt trebarnsmor som var sykepleier i Fort William, forsvant samtidig og etterlot sitt yngste barn hos slektninger. Det var bekymring blant lokalbefolkningen, blant dem Frances Shand Kydd, moren til Diana, prinsesse av Wales. Wright bistått Shand-Kydd før hennes konversjon til den katolske kirke i 1994. Den påfølgende helgen stod et  tidligere sognebarn av Wright frem for å si at hun var blitt gravid med ham og født en sønn i 1981.

Wright trakk seg som biskop av Argyle and the Isles den 19. september 1996, og ga avkall på bispeverdigheten.

Wright registrerte seg som arbeidsledig og ble sett som arbeidssøker i arbeidskontoret (Jobcentre) i Kendal i Cumbria i England. Han hentydet senere i sin selvbiografien at ansatte ved dette Jobcentre hadde lekket informasjon om ham. 

Wright giftet seg med MacPhee i en sivil seremoni i Antigua i juni 1998.

### Død
I 2002 emigrerte Wright og hans kone til New Zealand. Han led de siste månedene av leverkreft og døde 23. mai 2005 i Napier, 64 år gammel.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1983–1973) *1933
* Erkebiskop Luigi Barbarito (1922–2017) *1969
* Biskop *Roderick Wright* (1940–2005) *1990 Frasa seg bispeverdigheten i 1996.

## Referanser